Εμίλιο Φερέρα

Ο Εμίλιο Φερέρα είναι Βέλγος πρώην ποδοσφαιριστής και προπονητής ποδοσφαίρου, γεννημένος στις 19 Ιουνίου 1967 στο Σάαρμπεκ του Βελγίου. Μετά από μια μέτρια καριέρα ως ποδοσφαιριστής ανέλαβε σε ηλικία μόλις 26 ετών προπονητής στην ομάδα των Βρυξελλών την περίοδο 1993-1994. Την επόμενη σεζόν πήγε στην Αμέρικα Μεξικού ως βοηθός του μεγάλου Λέο Μπένακερ για να αποκτήσει εμπειρίες και γύρισε στην ομάδα των Βρυξελλών με το τέλος της σεζόν. Τα επόμενα χρόνια πέρασε από αρκετές βελγικές ομάδες με αποκορύφωμα το πέρασμά του από την Κλαμπ Μπρυζ, μια από της κορυφαίες βελγικές ομάδες, την περίοδο μεταξύ Απριλίου 2006 και Ιανουαρίου 2007. Ακολούθησε ένα σύντομο πέρασμα από την Σκόντα Ξάνθη, ενώ από τον Ιούνιο του 2008 ανέλαβε τον Πανθρακικό Κομοτηνής, που ανέβηκε για πρώτη φορά στη μεγάλη κατηγορία του Ελληνικού ποδοσφαίρου και κατάφερε μετά από μια εντυπωσιακή πορεία να διατηρήσει την ομάδα της Κομοτηνής σχετικά άνετα στη Σούπερ Λίγκα. Από τον Απρίλιο του 2009 ανέλαβε τον Πανιώνιο, αποχωρήσε όμως από την ομάδα τον Ιανουάριο του 2010 λόγω των μέτριων αποτελεσμάτων. Επέστρεψε στην πατρίδα του, όπου βρήκε αμέσως δουλεία στην Κ.Σ.Κ. Λόκερεν, η οποία είχε μείνει ήδη αρκετά πίσω στη βαθμολογία της πρώτης κατηγορίας Βελγίου και παρά την προσπάθεια η ομάδα υποβιβάστηκε. Τον Οκτώβριο του 2010 επέστρεψε στην Κομοτηνή και τον Πανθρακικό για να βοηθήσει την ομάδα που είχε υποβιβαστεί από την Σούπερ Λίγκα και κατέβαλε προσπάθεια για να επανέλθει. Η αδυναμία της ομάδας να ανακάμψει και να διεκδικήσει την άνοδο οδήγησαν στο διαζύγιο μετά από συζητήσεις των δύο πλευρών, όπου ο προπονητής τόνισε ότι δεν σκοπεύει να μείνει και την επόμενη χρονιά παρά την επιθυμία της διοίκησης να παραμείνει και να οργανώσει τον σχεδιασμό και της νέας αγωνιστικής περιόδου. Μετακόμισε στη Σαουδική Αραβία και την Αλ Σαμπάμπ ΦΚ αρχικά ως βοηθός και απο το 2013 ως πρώτος προπονητής. Το 2014 ανέλαβε την Γκενκ.

Βέλγοι ποδοσφαιριστές
Βέλγοι προπονητές ποδοσφαίρου
Προπονητές ποδοσφαίρου Πανθρακικού
Προπονητές ποδοσφαίρου Πανιωνίου
Προπονητές ποδοσφαίρου Α.Ο. Skoda Ξάνθη
Μέσοι ποδοσφαιριστές
Ποδοσφαιριστές ΡΣΚ Άντερλεχτ
Προπονητές ποδοσφαίρου ΦΚ Βρυξέλλες
Προπονητές ποδοσφαίρου Κλαμπ Μπρυζ
Προπονητές ποδοσφαίρου ΚΣΚ Λόκερεν
Προπονητές ποδοσφαίρου Αλ Σαμπάμπ ΦΚ (Ριάντ)
Προπονητές ποδοσφαίρου ΚΣΚ Μπέβερεν
Ποδοσφαιριστές Έεντραχτ Άαλστ
Προπονητές ποδοσφαίρου ΡΑΑ Λουβιερουάζ
Προπονητές ποδοσφαίρου Λιρς ΣΚ
Προπονητές ποδοσφαίρου Ρ. Γουάιτ Ντάρινγκ Μόλενμπεκ
Προπονητές ποδοσφαίρου Βαβρ Σπορτς ΦΚ
Ποδοσφαιριστές ΡΦΚ Σερεσιέν
Ποδοσφαιριστές ΚΒΒ Κρόσινγκ Έλεβαϊτ
Προπονητές ποδοσφαίρου Ντέντερ Έεντραχτ Χέκελγκεμ